บาทเปิด 31.23 บาทต่อดอลลาร์  แนวโน้มอ่อนค่า
เงินบาทเปิดตลาด 31.23 บาทต่อดอลลาร์  แนวโน้มอ่อนค่า จับตาตลาดหุ้นไทยหลังร่วงแรง-ตัวเลขการจ้างงานนอกภาคเกษตรสหรัฐฯคืนพรุ่งนี้
5 เม.ย. 2561

เงินบาทเปิดตลาด 31.23 บาทต่อดอลลาร์  แนวโน้มอ่อนค่า จับตาตลาดหุ้นไทยหลังร่วงแรง-ตัวเลขการจ้างงานนอกภาคเกษตรสหรัฐฯคืนพรุ่งนี้นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้ที่ระดับ 31.23 บาท/ดอลลาร์ ทรงตัวจากปิดตลาดเย็นวานนี้ "บาทยังอ่อนค่าเล็กน้อย วันนี้อาจต้องติดตามตลาดหุ้นไทยว่าจะฟื้นตัวได้แค่ไหน หลังจากเมื่อวานหลุดแนวรับไปหลายครั้ง..ขณะที่ตลาดยังจับตารอคอย Highlight ในคืนพรุ่งนี้ ทั้งตัวเลขการจ้างงานนอกภาคเกษตรของสหรัฐฯและถ้อยแถลงสุนทรพจน์ ของประธานธนาคารกลางสหรัฐ"นักบริหารเงินระบุ    นักบริหารเงิน คาดว่า กรอบการเคลื่อนไหวของเงินบาทระหว่าง 31.15-31.30 บาท/ดอลลาร์